ai4bharat/Pralekha huggingface dataset:
ਆਯੂਸ਼
ਮਾਈਗੋਵ ਪਲੇਟਫਾਰਮ 'ਤੇ ਆਯੁਸ਼ ਸੰਜੀਵਨੀ ਕੁਇਜ਼ ਮੁਕਾਬਲਾ ਬਿਮਾਰੀ ਦੀ ਰੋਕਥਾਮ ਲਈ ਆਯੁਸ਼ ਰਾਹੀਂ ਹੱਲ ਬਾਰੇ ਜਾਗਰੂਕਤਾ ਪੈਦਾ ਕਰਦਾ ਹੈ
ਮਾਈਗੋਵ ਪਲੇਟਫਾਰਮ 'ਤੇ ਰਾਸ਼ਟਰੀ ਪੱਧਰ ਦੇ ਆਯੁਸ਼ ਸੰਜੀਵਨੀ ਕੁਇਜ਼ ਮੁਕਾਬਲੇ ਦੇ ਜੇਤੂਆਂ ਦੇ ਨਾਵਾਂ ਦਾ ਐਲਾਨ ਅੱਜ ਕੀਤਾ ਗਿਆ। ਇਹ ਮੁਕਾਬਲਾ ਆਯੁਸ਼ ਮੰਤਰਾਲਾ ਨੇ ਮਈ-ਜੂਨ 2020 ਦੌਰਾਨ ਕਰਵਾਇਆ ਸੀ।
ਤਿੰਨ ਇਨਾਮ-ਸ਼੍ਰੇਣੀਆਂ ਵਿੱਚ ਕੁੱਲ ਨੌਂ ਜੇਤੂਆਂ ਨੂੰ ਸਨਮਾਨਿਤ ਕੀਤਾ ਗਿਆ। ਨਿਸ਼ਾ ਤਮਲ ਨੂੰ 25,000 ਰੁਪਏ ਦਾ ਪਹਿਲਾ ਇਨਾਮ ਦਿੱਤਾ ਗਿਆ। ਦੂਜਾ ਇਨਾਮ 10,000 ਰੁਪਏ  ਤਿੰਨ ਵਿਅਕਤੀਆਂ -ਡਾ. ਮ੍ਰਿਣਮਈ, ਰੋਹਿਤ ਅਤੇ ਹਿਮਾਂਸ਼ੂ ਗੁਪਤਾ ਨੂੰ ਦਿੱਤੇ ਗਏ। 5,000 ਰੁਪਏ ਦਾ ਤੀਜਾ ਇਨਾਮ  ਪੰਜ ਵਿਅਕਤੀਆਂ ਨੂੰ ਦਿੱਤੇ ਗਏ ਜਿਨ੍ਹਾਂ ਦੇ ਨਾਮ ਐਮਿਲੀ ਵਸੰਤ ਮਨੋਗਰੀ, ਡਾ: ਨਿਧੀ ਗਰਗ, ਵੇਦਿਕਾ ਗੁਪਤਾ, ਪੂਜਾ ਗੋਸਵਾਮੀ ਅਤੇ ਅੰਸ਼ੂ ਤਿਵਾੜੀ ਹਨ।
ਕੋਵਿਡ- 19 ਦੇ ਪਿਛੋਕੜ ਦੇ ਵਿਰੁੱਧ, ਆਯੁਸ਼ ਸੰਜੀਵਨੀ ਕੁਇਜ਼ ਨੇ ਆਯੁਸ਼ ਹੱਲਾਂ ਬਾਰੇ ਜਾਗਰੂਕਤਾ ਪੈਦਾ ਕਰਨ 'ਤੇ ਪ੍ਰਭਾਵ ਪਾਇਆ ਜੋ ਲਾਗਾਂ ਅਤੇ ਬਿਮਾਰੀਆਂ ਤੋਂ ਬਚਾਅ ਲਈ ਲਾਭਦਾਇਕ ਹਨ । ਆਯੁਸ਼ ਮੰਤਰਾਲਾ ਵੱਲੋਂ ਸ਼ੁਰੂ ਕੀਤੇ ਗਏ, ਇਸ ਕੁਇਜ਼ ਮੁਕਾਬਲੇ ਨੂੰ ਦੇਸ਼ ਭਰ ਵਿੱਚ ਜ਼ਬਰਦਸਤ ਹੁੰਗਾਰਾ ਮਿਲਿਆ। ਆਯੁਸ਼ ਸੰਜੀਵਨੀ ਮੋਬਾਈਲ ਐਪ ਰਾਹੀਂ ਕੁਇਜ਼ ਨੂੰ ਉਤਸ਼ਾਹਿਤ ਕਰਨ ਦਾ ਖਾਸ ਉਦੇਸ਼ ਸੀ , ਜਿਸਦੀ ਵਰਤੋਂ ਕੋਵਿਡ -19 ਲਈ ਰੋਕਥਾਮ ਵਾਲੇ ਕਦਮਾਂ ਬਾਰੇ ਆਯੁਸ਼ ਦੀ ਸਲਾਹ ਬਾਰੇ ਜਨਤਕ ਹੁੰਗਾਰੇ ਦਾ ਅਧਿਐਨ ਕਰਨ ਲਈ ਕੀਤੀ ਗਈ ਸੀ।
ਮਾਈਗੋਵ ਪਲੇਟਫਾਰਮ 'ਤੇ ਕਰਵਾਏ ਗਏ, ਇਸ ਕੁਇਜ਼ ਮੁਕਾਬਲੇ ਨੇ ਮੁਹਿੰਮ ਨੂੰ ਦਿਲਚਸਪ ਸਮਝ ਦਿੱਤੀ ਹੈ । ਤਕਰੀਬਨ 45% ਹਿੱਸਾ ਲੈਣ ਵਾਲੇ 18-24 ਸਾਲ ਦੀ ਉਮਰ ਸਮੂਹ ਦੇ ਅਧੀਨ ਆਉਂਦੇ ਹਨ, ਜੋ ਸੁਝਾਅ ਦਿੰਦੇ ਹਨ ਕਿ ਸਮਾਜ ਦੇ ਇਸ ਵਰਗ ਨੇ ਕੋਵਿਡ ਦੇ ਮਾਮਲੇ ਵਿੱਚ ਆਯੁਸ਼ ਸਮਾਧਾਨਾਂ ਵਿੱਚ ਸਭ ਤੋਂ ਵੱਧ ਦਿਲਚਸਪੀ ਲਈ ਹੈ । ਜ਼ਿਆਦਾਤਰ ਭਾਗੀਦਾਰੀ ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਰਾਜਸਥਾਨ ਅਤੇ ਦਿੱਲੀ ਰਾਜਾਂ ਤੋਂ ਮਾਈ ਗੋਵ ਪਲੇਟਫਾਰਮ ਰਾਹੀਂ ਹੋਈ ਹੈ, ਜਿਸ ਨੂੰ ਸੋਸ਼ਲ ਮੀਡੀਆ ਪਬਲੀਸਿਟੀ ਨੇ ਸਮਰਥਨ ਦਿੱਤਾ ਸੀ।
ਮਾਈਗੋਵ 'ਤੇ ਮੁਕਾਬਲੇ ਦੀ ਮੇਜ਼ਬਾਨੀ ਕਰਨ ਤੋਂ ਇਲਾਵਾ, ਆਯੁਸ਼ ਸੰਜੀਵਨੀ ਐਪ ਨੂੰ ਇਕ ਪ੍ਰਭਾਵਸ਼ਾਲੀ ਜੈਵਿਕ ਮੁਹਿੰਮ ਅਤੇ ਈ-ਸਮਾਰਕ ਨਿਉਜ਼ਲੈਟਰ ਦੁਆਰਾ ਵੀ ਉਤਸ਼ਾਹਤ ਕੀਤਾ ਗਿਆ ਸੀ । ਪ੍ਰਾਪਤ ਅੰਕੜਿਆਂ ਅਨੁਸਾਰ, ਸਭ ਤੋਂ ਵੱਧ ਭਾਗੀਦਾਰੀ 23 ਮਈ 2020 ਨੂੰ ਕੁਇਜ਼ ਮੁਕਾਬਲੇ ਦੀ ਸ਼ੁਰੂਆਤ ਦੌਰਾਨ ਹੋਈ ਸੀ। ਮਹਿਲਾਵਾਂ ਦੀ ਭਾਗੀਦਾਰੀ ਦੇ ਮੁਕਾਬਲੇ ਪੁਰਸ਼ ਪ੍ਰਤੀਭਾਗੀ ਵਧੇਰੇ ਗਿਣਤੀ ਵਿੱਚ ਸਨ। ਇਹ ਵੀ ਖੁਲਾਸਾ ਹੋਇਆ ਹੈ ਕਿ ਭਾਗੀਦਾਰਾਂ ਦਾ ਪ੍ਰੋਫਾਈਲ ਵਿਦਿਆਰਥੀ ਤੋਂ ਲੈ ਕੇ ਕਿਸਾਨ, ਕਾਰੋਬਾਰੀ ਤੋਂ ਲੈ ਕੇ ਘਰੇਲੂ ਅਤੇ ਹੋਰ ਕਿਸਮਾਂ ਦੀਆਂ ਸ਼੍ਰੇਣੀਆਂ ਦੇ ਰੂਪ ਵਿੱਚ ਹੁੰਦਾ ਹੈ ।
ਥੋੜ੍ਹੀ ਜਿਹੀ ਪਿਛੋਕੜ ਜੋੜਨ ਲਈ, ਆਯੁਸ਼ ਸੰਜੀਵਨੀ ਇੱਕ ਮੋਬਾਈਲ ਐਪ ਹੈ ਜੋ ਮਹਾਮਾਰੀ ਦੇ ਦੌਰਾਨ ਭਾਰਤ ਸਰਕਾਰ ਦੇ ਆਯੁਸ਼ ਮੰਤਰਾਲੇ ਦੁਆਰਾ ਲਾਂਚ ਕੀਤੀ ਗਈ ਸੀ। ਇਹ ਐਪ ਭਾਰਤ ਵਿੱਚ ਜਨਤਕ ਸਿਹਤ ਖੋਜ ਦੇ ਖੇਤਰ ਵਿੱਚ ਇੱਕ ਮਹੱਤਵਪੂਰਣ ਉਪਰਾਲਾ ਰਿਹਾ ਹੈ । ਇਸ ਨੇ ਮਹਾਮਾਰੀ ਦੇ ਦ੍ਰਿਸ਼ ਵਿਚ ਜਾਰੀ ਕੀਤੇ ਗਏ ਮੰਤਰਾਲਾ ਦੀਆਂ ਸਲਾਹਾਂ ਵਿਚ ਆਯੁਸ਼ ਅਧਾਰਤ ਅਭਿਆਸਾਂ ਦੇ ਪ੍ਰਭਾਵਾਂ ਦਾ ਅਧਿਐਨ ਕੀਤਾ ਹੈ, ਜੋ ਲੋਕਾਂ ਦੀ ਸਿਹਤ ਵਿਚ ਸੁਧਾਰ ਲਿਆਉਂਦਾ ਹੈ । ਇਮਿਉਨਿਟੀ-ਇਨਹਾਂਸਮੈਂਟ ਬਾਰੇ ਉਕਤ ਸਲਾਹ ਮਸ਼ਵਰਾ ਕੋਵਿਡ-19 ਮਹਾਮਾਰੀ ਦੇ ਮੁਸ਼ਕਲ ਸਮੇਂ ਦੌਰਾਨ ਆਈ ਹੈ ਅਤੇ ਵਿਸ਼ਵਾਸ ਕੀਤਾ ਜਾਂਦਾ ਹੈ ਕਿ ਇਸ ਨੇ ਲੋਕਾਂ ਨੂੰ ਇਨ੍ਹਾਂ ਮੁਸ਼ਕਲ ਦਿਨਾਂ ਵਿਚ ਸਿਹਤ ਸਮੱਸਿਆਵਾਂ ਨੂੰ ਦੂਰ ਕਰਨ ਵਿਚ ਸਹਾਇਤਾ ਕੀਤੀ ਹੈ । ਆਯੁਸ਼ ਸੰਜੀਵਨੀ ਪ੍ਰਸ਼ਨਾਂ ਦਾ ਇਕ ਸਮੂਹ ਹੈ ਜਿਸਦਾ ਉਦੇਸ਼ ਕੋਵਿਡ -19 ਦੀ ਰੋਕਥਾਮ ਵਿਚ ਉਕਤ ਸਲਾਹਾਂ ਦੇ ਪ੍ਰਭਾਵਾਂ ਦਾ ਮੁਲਾਂਕਣ ਕਰਨਾ ਹੈ । ਆਯੁਸ਼ ਸੰਜੀਵਨੀ ਕੁਇਜ਼ ਵਿਚ ਹਿੱਸਾ ਲੈਣ ਨਾਲ ਬਹੁਤ ਸਾਰੇ ਲੋਕਾਂ ਨੂੰ ਆਮ ਤੌਰ ਤੇ ਸਿਹਤ ਸੰਭਾਲ ਦੀਆਂ ਆਯੂਸ਼ ਪ੍ਰਣਾਲੀਆਂ ਅਤੇ ਖਾਸ ਕਰਕੇ ਸਲਾਹਕਾਰਾਂ ਵੱਲੋਂ ਸੁਝਾਏ ਗਏ ਹੱਲ ਸਮਝਣ ਵਿਚ ਸਹਾਇਤਾ ਮਿਲੀ ਹੈ ।
ਐਮਵੀ / ਐਸ ਕੇ
(Visitor Counter : 92
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਾਰੀਸ਼ਸ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਪ੍ਰਵਿੰਦ ਜਗਨਨਾਥ  ਨੂੰ ਚੋਣ ਜਿੱਤਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਾਰੀਸ਼ਸ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਪ੍ਰਵਿੰਦ ਜਗਨਨਾਥ ਨੂੰ ਚੋਣ ਜਿੱਤਣ ‘ਤੇ ਵਧਾਈ ਦਿੱਤੀ ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਪ੍ਰਵਿੰਦ ਜਗਨਨਾਥ ਨੂੰ ਚੋਣ ਜਿੱਤ ਲਈ ਵਧਾਈਆਂ। ਭਾਰਤ ਅਤੇ ਮਾਰੀਸ਼ਸ ਦਰਮਿਆਨ ਭਾਈਚਾਰਕ ਸੰਬਧਾਂ ਅਤੇ ਵਿਕਾਸ ਸਾਂਝੇਦਾਰੀ ਨੂੰ ਮਜ਼ਬੂਤ ਕਰਨ ਲਈ ਅਸੀਂ ਲੋਕਾਂ ਨੇ ਮਿਲ ਕੇ ਕਾਰਜ ਕੀਤਾ ਹੈ । ਮੈਂ ਤੁਹਾਡੇ ਨਾਲ ਜਲਦੀ ਸੰਵਾਦ ਕਰਨ ਅਤੇ ਆਪਸੀ ਸਾਂਝੇਦਾਰੀ ਜਾਰੀ ਰੱਖਣ ਲਈ ਆਸ਼ਵੰਦ ਹਾਂ।”
https://twitter.com/narendramodi/status/1192973169579167744/photo/1?ref_src=twsrc%5Etfw%7Ctwcamp%5Etweetembed%7Ctwterm%5E1192973169579167744&ref_url=https%3A%2F%2Fpib.gov.in%2FPressReleasePage.aspx%3FPRID%3D1591093
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਐੱਨਆਈਸੀ ਨਾਲ ਨਵੇਂ ਵਾਹਨਾਂ ਦੀ ਰਜਿਸਟਰੇਸ਼ਨ ਤੋਂ ਪਹਿਲਾਂ ਅਤੇ ਨੈਸ਼ਨਲ ਪਰਮਿਟ ਵਾਲੇ ਵਾਹਨਾਂ ਲਈ ਫਿਟਨਸ ਸਰਟੀਫਿਕੇਟ ਜਾਰੀ ਕਰਦੇ ਸਮੇਂ ਫਾਸਟੈਗ ਵੇਰਵਾ ਲੈਣਾ ਸੁਨਿਸ਼ਚਿਤ ਕਰਨ ਨੂੰ ਕਿਹਾ
ਅਸਾਨ ਆਵਾਜਾਈ/ ਟ੍ਰਾਂਜ਼ਿਟ ਦੀ ਸੁਵਿਧਾ ਦੇ ਇਲਾਵਾ ਕੋਵਿਡ ਨੂੰ ਰੋਕਣ ਦਾ ਵੀ ਕੰਮ ਹੋਵੇਗਾ
ਵਾਹਨ  ਦੇ ਨਾਲ ਐੱਨਈਟੀਸੀ ਨੂੰ ਜੋੜਨ ਦਾ ਕੰਮ ਸੰਪੰਨ
ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਦੇਸ਼ ਭਰ ਵਿੱਚ ਵਾਹਨਾਂ ਦੀ ਰਜਿਸਟਰੇਸ਼ਨ ਕਰਨ ਜਾਂ ਉਨ੍ਹਾਂ ਨੂੰ ਫਿਟਨਸ ਸਰਟੀਫਿਕੇਟ ਜਾਰੀ ਕਰਦੇ ਸਮੇਂ ਫਾਸਟੈਗ ਵੇਰਵਾ ਲੈਣਾ ਸੁਨਿਸ਼ਚਿਤ ਕਰਨ ਦਾ ਫੈਸਲਾ ਕੀਤਾ ਹੈ। ਐੱਨਆਈਸੀ ਨੂੰ ਲਿਖੇ ਇੱਕ ਪੱਤਰ ਵਿੱਚ, ਜਿਸ ਦੀਆਂ ਕਾਪੀਆਂ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਭੇਜੀਆਂ ਗਈਆਂ ਹਨ, ਮੰਤਰਾਲੇ ਨੇ ਸੂਚਿਤ ਕੀਤਾ ਹੈ ਕਿ ਵਾਹਨ  ਪੋਰਟਲ ਦੇ ਨਾਲ ਨੈਸ਼ਨਲ ਇਲੈਕਟ੍ਰੌਨਿਕ ਟੋਲ ਕਲੈਕਸ਼ਨ  ਨੂੰ ਪੂਰੀ ਤਰ੍ਹਾਂ ਜੋੜ ਦਿੱਤਾ ਗਿਆ ਹੈ ਅਤੇ ਇਹ 14 ਮਈ ਨੂੰ ਏਪੀਆਈ ਦੇ ਨਾਲ ਲਾਈਵ ਹੋਇਆ ਹੈ। ਵਾਹਨ ਪ੍ਰਣਾਲੀ ਹੁਣ ਵੀਆਈਐੱਨ/ਵੀਆਰਐੱਨ ਜ਼ਰੀਏ ਫਾਸਟੈਗ ‘ਤੇ ਸਾਰੀ ਜਾਣਕਾਰੀ ਹਾਸਲ ਕਰ ਰਹੀ ਹੈ।
ਇਸ ਪ੍ਰਕਾਰ, ਮੰਤਰਾਲੇ ਨੇ ਨਵੇਂ ਵਾਹਨਾਂ ਦੀ ਰਜਿਸਟਰੇਸ਼ਨ ਕਰਦੇ ਸਮੇਂ ਅਤੇ ਨੈਸ਼ਨਲ ਪਰਮਿਟ ਦੇ ਤਹਿਤ ਚਲਣ ਵਾਲੇ ਵਾਹਨਾਂ ਨੂੰ ਫਿਟਨਸ ਸਰਟੀਫਿਕੇਟ ਜਾਰੀ ਕਰਦੇ ਸਮੇਂ ਵੀ ਫਾਸਟੈਗ ਵੇਰਵਾ ਲੈਣਾ ਸੁਨਿਸ਼ਚਿਤ ਕਰਨ ਨੂੰ ਕਿਹਾ ਹੈ।
ਐੱਮ ਅਤੇ ਐੱਨ ਸ਼੍ਰੇਣੀ ਦੇ ਵਾਹਨਾਂ ਦੀ ਵਿਕਰੀ ਦੇ ਸਮੇਂ ਨਵੇਂ ਵਾਹਨਾਂ ਵਿੱਚ ਫਾਸਟੈਗ ਲਗਾਉਣਾ 2017 ਵਿੱਚ ਲਾਜ਼ਮੀ ਕਰ ਦਿੱਤਾ ਗਿਆ ਸੀ। ਲੇਕਿਨ ਬੈਂਕ ਖਾਤੇ ਦੇ ਨਾਲ ਜੋੜਨ ਜਾਂ ਉਨ੍ਹਾਂ ਨੂੰ ਐਕਟਿਵ ਕੀਤੇ ਜਾਣ ਤੋਂ ਨਾਗਰਿਕ ਬਚ ਰਹੇ ਸਨ ਜਿਸ ਦੀ ਹੁਣ ਜਾਂਚ ਕੀਤੀ ਜਾਵੇਗੀ। ਫਾਸਟੈਗ ਲਗਾਉਣਾ ਇਹ ਸੁਨਿਸ਼ਚਿਤ ਕਰਨਾ ਹੈ ਕਿ ਰਾਸ਼ਟਰੀ ਰਾਜਮਾਰਗ ਫੀਸ ਪਲਾਜ਼ਾ ਨੂੰ ਪਾਰ ਕਰਨ ਵਾਲੇ ਵਾਹਨ ਫਾਸਟੈਗ ਭੁਗਤਾਨ ਦੇ ਇਲੈਕਟ੍ਰੌਨਿਕ ਮਾਧਿਅਮ ਦੀ ਵਰਤੋਂ ਕਰਦੇ ਹਨ ਅਤੇ ਨਕਦ ਭੁਗਤਾਨ ਤੋਂ ਬਚਿਆ ਜਾਂਦਾ ਹੈ। ਫਾਸਟੈਗ ਦੀ ਇਹ ਵਰਤੋਂ ਅਤੇ ਪ੍ਰਚਾਰ ਰਾਸ਼ਟਰੀ ਰਾਜਮਾਰਗ ਫੀਸ ਪਲਾਜ਼ਾ ‘ਤੇ ਕੋਵਿਡ ਦੇ ਪ੍ਰਸਾਰ ਦੀਆਂ ਸੰਭਾਵਨਾਵਾਂ ਨੂੰ ਘੱਟ ਕਰਨ ਵਿੱਚ ਵੀ ਪ੍ਰਭਾਵੀ ਹੋਵੇਗੀ।
ਇਸ ਸਕੀਮ ਬਾਰੇ ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਨਵੰਬਰ, 2017 ਵਿੱਚ ਗਜ਼ਟ ਨੋਟੀਫਿਕੇਸ਼ਨ ਜਾਰੀ ਕੀਤਾ ਸੀ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਐੱਮ ਐੱਸ ਐੱਮ ਈਜ਼ ਦੀ ਸਥਾਪਨਾ
ਸੂਖਮ, ਲਘੂ ਤੇ ਦਰਮਿਆਨੇ ਉੱਦਮ ਖੇਤਰ ਵਿੱਚ ਨਿਜੀ ਖਿਡਾਰੀ ਆਉਂਦੇ ਹਨ ਅਤੇ ਇਸ ਖੇਤਰ ਵਿੱਚ ਉੱਦਮੀਆਂ ਦੁਆਰਾ ਖੁੱਦ ਨਿਵੇਸ਼ ਕੀਤਾ ਜਾਂਦਾ ਹੈ । ਐੱਮ ਐੱਸ ਐੱਮ ਈ ਮੰਤਰਾਲਾ ਦੇਸ਼ ਵਿੱਚ ਸੂਖਮ , ਲਘੂ ਅਤੇ ਦਰਮਿਆਨੇ ਉੱਦਮਾਂ ਦੀ ਸਥਾਪਨਾ ਨਹੀਂ ਕਰਦਾ । ਉੱਦਮਾਂ ਦੀ ਪ੍ਰਫੁੱਲਤਾ ਅਤੇ ਵਿਕਾਸ ਸੂਬੇ ਦਾ ਵਿਸ਼ਾ ਹੈ ਪਰ ਕੇਂਦਰ ਸਰਕਾਰ ਵੱਖ ਵੱਖ ਸਕੀਮਾਂ , ਪ੍ਰੋਗਰਾਮਾਂ ਰਾਹੀਂ ਸੂਬਾ ਤੇ ਕੇਂਦਰ ਸ਼ਾਸਤ ਸਰਕਾਰਾਂ ਦੇ ਯਤਨਾਂ ਨੂੰ ਵਧਾਉਂਦੀ ਹੈ ਅਤੇ ਦੇਸ਼ ਵਿੱਚ ਐੱਮ ਐੱਸ ਐੱਮ ਈਜ਼ ਦੇ ਮੁਕਾਬਲੇਪਣ ਨੂੰ ਵਧਾਉਣ ਅਤੇ ਵਿਕਾਸ ਪ੍ਰਫੁੱਲਤ ਕਰਨ ਲਈ ਨੀਤੀ ਪਹਿਲਕਦਮੀਆਂ ਕਰਦੀ ਹੈ ।
ਐੱਮ ਐੱਸ ਐੱਮ ਈਜ਼ ਸਰਕਾਰ ਦੁਆਰਾ ਲਾਗੂ ਕੀਤੀਆਂ ਜਾ ਰਹੀਆਂ ਸਕੀਮਾਂ ਤੋਂ ਫਾਇਦਾ ਲੈ ਸਕਦੇ ਹਨ । ਇਹ ਸਕੀਮਾਂ ਹਨ , ਜਿਵੇਂ ਪ੍ਰਧਾਨ ਮੰਤਰੀ ਰੋਜ਼ਗਾਰ ਜਨਰੇਸ਼ਨ ਪ੍ਰੋਗਰਾਮ  , ਪੇਂਡੂ ਰੋਜ਼ਗਾਰ ਜਨਰੇਸ਼ਨ ਪ੍ਰੋਗਰਾਮ  , ਲਘੂ ਇਕਾਈਆਂ ਵਿਕਾਸ ਅਤੇ ਰੀ—ਫਾਇਨਾਂਸ ਏਜੰਸੀ , ਕ੍ਰੈਡਿਟ ਲਿੰਕਡ ਕੈਪੀਟਲ ਸਬਸਿਡੀ ਫਾਰ ਤਕਨਾਲੋਜੀ ਅਪਗ੍ਰੇਡੇਸ਼ਨ ਸਕੀਮ  , ਖਾਦੀ , ਪੇਂਡੂ ਤੇ ਕੁਆਇਰ ਉਦਯੋਗ ਲਈ ਸਕੀਮ , ਅੰਤਰਰਾਸ਼ਟਰੀ ਸਹਿਯੋਗ ਸਕੀਮ , ਖਰੀਦ ਅਤੇ ਬਜ਼ਾਰੀਕਰਨ ਸਹਾਇਤਾ ਸਕੀਮ , ਸੂਖਮ ਅਤੇ ਲਘੂ ਉੱਦਮਾਂ ਲਈ ਕਰਜ਼ਾ ਗਰੰਟੀ ਫੰਡ ਸਕੀਮ ਆਦਿ ।
ਇਹ ਜਾਣਕਾਰੀ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਸੂਖਮ, ਲਘੂ ਤੇ ਦਰਮਿਆਨੇ ਉੰਦਮਾਂ ਬਾਰੇ ਕੇਂਦਰੀ ਮੰਤਰੀ ਸ਼੍ਰੀ ਨਰਾਇਣ ਰਾਣੇ ਨੇ ਦਿੱਤੀ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਭਾਰਤ ਵਿੱਚ ਆਸਟ੍ਰੀਆ ਰਿਪਬਲਿਕ ਦੀ ਅੰਬੈਸਡਰ ਸੁਸ਼੍ਰੀ ਕੈਥਰੀਨਾ ਵੀਜਰ  ਦੀ ਅਗਵਾਈ ਵਿੱਚ ਆਸਟ੍ਰੇਰਿਅਨ ਪ੍ਰਤੀਨਿਧੀ ਮੰਡਲ ਨਾਲ ਮੁਲਾਕਾਤ ਕੀਤੀ
ਕੇਂਦਰੀ ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਭਾਰਤ ਵਿੱਚ ਆਸਟ੍ਰੀਆ ਰਿਪਬਲਿਕ ਦੀ ਅੰਬੈਸਡਰ ਸੁਸ਼੍ਰੀ ਕੈਥਰੀਨਾ ਵੀਜਰ ਦੀ ਅਗਵਾਈ ਵਿੱਚ ਆਸਟ੍ਰੇਰਿਅਨ ਪ੍ਰਤੀਨਿਧੀ ਮੰਡਲ ਨਾਲ ਮੁਲਾਕਾਤ ਕੀਤੀ।
ਇਸ ਬੈਠਕ ਵਿੱਚ, ਸੜਕ ਦੇ ਬੁਨਿਆਦੀ ਢਾਂਚੇ, ਵਿਕਾਸ ਅਤੇ ਗ੍ਰੀਨ ਟੈਕਨੋਲੋਜੀਜ਼ ਵਿੱਚ ਨਵੀਨਤਮ ਤਕਨੀਕਾਂ ਅਤੇ ਇਨੋਵੇਸ਼ਨਾਂ ਦੇ ਬਾਰੇ ਵਿੱਚ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ ਗਿਆ। ਆਸਟ੍ਰੀਆ ਦੀ ਕੰਪਨੀਆਂ ਦੇ ਪ੍ਰਤੀਨਿਧੀਆਂ ਨੇ ਕੇਂਦਰੀ ਮੰਤਰੀ ਨੂੰ ਵਿਭਿੰਨ ਨਵੀਆਂ ਤਕਨੀਕਾਂ ਅਤੇ ਉਨ੍ਹਾਂ ਦੁਆਰਾ ਨਿਰਮਿਤ ਕੀਤੇ ਜਾ ਰਹੇ ਨਵੇਂ ਉਤਪਾਦਾਂ ਦੇ ਬਾਰੇ ਵਿੱਚ ਜਾਣਕਾਰੀ ਦਿੱਤੀ।
ਸ਼੍ਰੀ ਗਡਕਰੀ ਨੇ ਦੱਸਿਆ ਕਿ ਭਾਰਤ ਦੁਆਰਾ ਕਈ ਰੋਪਵੇ ਅਤੇ ਕੇਬਲ ਕਾਰ ਪ੍ਰੋਜੈਕਟਾਂ ਨੂੰ ਲਾਗੂ ਕੀਤਾ ਜਾ ਰਿਹਾ ਹੈ। ਉਨ੍ਹਾਂ ਨੇ ਆਸਟ੍ਰੀਆ ਦੀ ਕੰਪਨੀਆਂ ਦੁਆਰਾ ਨਿਰਮਿਤ ਕੀਤੇ ਜਾ ਰਹੇ ਰੋਪਵੇ ਅਤੇ ਕੇਬਲ ਕਾਰ ਦੇ ਉੱਚ ਗੁਣਵੱਤਾ ਵਾਲੇ ਕੰਪੋਨੈਂਟਸ ਅਤੇ ਉਪਕਰਣਾਂ ਦੀ ਸ਼ਲਾਘਾ ਕੀਤੀ ਅਤੇ ਭਾਰਤ ਵਿੱਚ ਟੈਕਨੋਲੋਜੀ ਟ੍ਰਾਂਸਫਰ ਅਤੇ ਇਸ ਦੇ ਨਿਰਮਾਣ ਵਿੱਚ ਸਹਿਯੋਗ ’ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਇਨ੍ਹਾਂ ਕੰਪਨੀਆਂ ਨੂੰ ਸਮੁੱਚੀ ਲਾਗਤ ਨੂੰ ਘੱਟ ਕਰਨ ਦੇ ਉਦੇਸ਼ ਨਾਲ ਭਾਰਤ ਵਿੱਚ ਉਤਪਾਦਨ ਪਲਾਂਟ ਲਗਾਉਣ ਦਾ ਵੀ ਸੱਦਾ ਦਿੱਤਾ।
ਸਹਿਯੋਗ ਦੇ ਹੋਰ ਸੰਭਾਵਿਤ ਖੇਤਰਾਂ ਜਿਵੇਂ ਰਾਜਮਾਰਗ ਨਿਰਮਾਣ, ਸੁਰੰਗ ਨਿਰਮਾਣ, ਇਲੈਕਟ੍ਰੋਨਿਕ ਟੋਲ ਸਿਸਟਮ, ਕੁਸ਼ਲ ਟ੍ਰਾਂਸਪੋਰਟ ਪ੍ਰਣਾਲੀ, ਟ੍ਰੈਫਿਕ ਮੈਂਨੇਜਮੈਂਟ ਸਿਸਟਮ, ਗ੍ਰੀਨ ਟੈਕਨੋਲੋਜੀ ਟਨਲ ਨਿਗਰਾਨੀ ਪ੍ਰਣਾਲੀ ਅਤੇ ਸੜਕ ਸੁਰੱਖਿਆ ਵਿੱਚ ਨਵੀਂ ਤਕਨੀਕਾਂ ਦੇ ਬਾਰੇ ਵਿੱਚ ਵੀ ਵਿਚਾਰ-ਚਰਚਾ ਹੋਈ।
ਇਸ ਬੈਠਕ ਨੇ ਸੜਕ ਪਰਿਵਹਨ ਖੇਤਰ ਵਿੱਚ ਇਨੋਵੇਸ਼ਨ ਲਿਆਉਣ ਅਤੇ ਰੋਡ ਟ੍ਰਾਂਸਪੋਰਟ ਤੇ ਲੋਜੀਸਟਿਕਸ ਦੇ ਖੇਤਰ ਵਿੱਚ ਸਮਕਾਲੀਨ ਚੁਣੌਤੀਆਂ ਦਾ ਪ੍ਰਭਾਵੀ ਹੱਲ ਵਿਕਸਿਤ ਕਰਨ ਹੇਤੂ ਆਸਟ੍ਰੀਆ ਦੇ ਨਾਲ ਭਾਰਤ ਦੀ ਨਿਰੰਤਰ ਸਾਂਝੇਦਾਰੀ ਅਤੇ ਵਿਕਾਸਾਤਮਕ ਸਹਿਯੋਗ ਨੂੰ ਮਜ਼ਬੂਤ ਕਰਨ ਦਾ ਰਾਹ ਆਸਾਨ ਕੀਤਾ। ਆਸਟ੍ਰੀਆ ਦੀ ਅੰਬੈਸਡਰ ਨੇ ਸ਼੍ਰੀ ਗਡਕਰੀ ਨੂੰ ਆਸਟ੍ਰੀਆ ਆਉਣ ਦਾ ਸੱਦਾ ਵੀ ਦਿੱਤਾ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਜੀਪੀਐੱਸ ਅਧਾਰਤ ਟੋਲ ਕੁਲੈਕਸ਼ਨ ਸਿਸਟਮ ਕਲੀਅਰ ਹੋਇਆ: ਨਿਤਿਨ ਗਡਕਰੀ
ਜੀਪੀਐੱਸ ਤਕਨਾਲੋਜੀ ਦੀ ਵਰਤੋਂ ਕਰਦਿਆਂ ਟੋਲ ਆਮਦਨ 5 ਸਾਲਾਂ ਵਿੱਚ 1.34 ਲੱਖ ਕਰੋੜ ਰੁਪਏ ਤੱਕ ਵੱਧ ਸਕੇਗੀ
ਕੇਂਦਰੀ ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰੀ ਅਤੇ ਐੱਮਐੱਸਐੱਮਈ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਹੈ ਕਿ ਸਰਕਾਰ ਨੇ ਦੇਸ਼ ਭਰ ਵਿੱਚ ਵਾਹਨਾਂ ਦੀ ਨਿਰਵਿਘਨ ਆਵਾਜਾਈ ਨੂੰ ਯਕੀਨੀ ਬਣਾਉਣ ਲਈ ਜੀਪੀਐੱਸ-ਅਧਾਰਤ  ਤਕਨਾਲੋਜੀ ਟੋਲ ਕੁਲੈਕਸ਼ਨ ਨੂੰ ਅੰਤਮ ਰੂਪ ਦੇ ਦਿੱਤਾ ਹੈ। ਉਨ੍ਹਾਂ ਨੇ ਕਿਹਾ, ਇਸ ਨਾਲ ਅਗਲੇ ਦੋ ਸਾਲਾਂ ਵਿੱਚ ਭਾਰਤ ‘ਟੋਲ ਮੁਕਤ’ ਬਣ ਜਾਵੇਗਾ।
ਅੱਜ ਇੱਥੇ ਐਸੋਚੈਮ ਫਾਉਂਡੇਸ਼ਨ ਵੀਕ ਪ੍ਰੋਗਰਾਮ ਨੂੰ ਸੰਬੋਧਨ ਕਰਦਿਆਂ, ਉਨ੍ਹਾਂ ਨੇ ‘ਸੈਕਟਰਾਂ ਵਿੱਚ ਆਰਥਿਕ ਪੁਨਰ ਸੁਰਜੀਤੀ ਲਈ ਮਹੱਤਵਪੂਰਣ ਰਾਸ਼ਟਰੀ ਬੁਨਿਆਦੀ ਢਾਂਚੇ ਦੀ ਪਾਈਪਲਾਈਨ’ ਵਿਸ਼ੇ ’ਤੇ ਆਪਣਾ ਨਜ਼ਰੀਆ ਸਾਂਝਾ ਕਰਦਿਆਂ ਉਨ੍ਹਾਂ ਨੇ ਦੱਸਿਆ ਕਿ ਵਾਹਨਾਂ ਦੀ ਆਵਾਜਾਈ ਦੇ ਅਧਾਰ ’ਤੇ ਟੋਲ ਦੀ ਰਾਸ਼ੀ ਸਿੱਧੇ ਬੈਂਕ ਖਾਤੇ ਵਿੱਚੋਂ ਕੱਟ ਲਈ ਜਾਵੇਗੀ। ਜਦੋਂ ਕਿ ਹੁਣ ਸਾਰੇ ਵਪਾਰਕ ਵਾਹਨ ਵਾਹਨ ਟਰੈਕਿੰਗ ਪ੍ਰਣਾਲੀਆਂ ਦੇ ਨਾਲ ਆ ਰਹੇ ਹਨ, ਸਰਕਾਰ ਪੁਰਾਣੇ ਵਾਹਨਾਂ ਵਿੱਚ ਜੀਪੀਐੱਸ ਤਕਨਾਲੋਜੀ ਸਥਾਪਤ ਕਰਨ ਲਈ ਕੁਝ ਯੋਜਨਾ ਲੈ ਕੇ ਆਵੇਗੀ|
ਮੰਤਰੀ ਨੇ ਉਮੀਦ ਜਤਾਈ ਕਿ ਮਾਰਚ ਮਹੀਨੇ ਤੱਕ ਟੋਲ ਕੁਲੈਕਸ਼ਨ 34,000 ਕਰੋੜ ਰੁਪਏ ਤੱਕ ਪਹੁੰਚ ਸਕਦੀ ਹੈ। ਸ਼੍ਰੀ ਗਡਕਰੀ ਨੇ ਦੱਸਿਆ ਕਿ ਟੋਲ ਕੁਲੈਕਸ਼ਨ ਲਈ ਜੀਪੀਐੱਸ ਤਕਨਾਲੋਜੀ ਦੀ ਵਰਤੋਂ ਨਾਲ ਅਗਲੇ ਪੰਜ ਸਾਲਾਂ ਵਿੱਚ ਟੋਲ ਆਮਦਨ 1,34,000 ਕਰੋੜ ਰੁਪਏ ਹੋਵੇਗੀ।
ਮੰਤਰੀ ਨੇ ਕਿਹਾ ਕਿ ਉਦਯੋਗਿਕ ਵਿਕਾਸ ਭਾਰਤ ਵਿੱਚ ਰੋਜ਼ਗਾਰ ਪੈਦਾ ਕਰਨ ਅਤੇ ਗਰੀਬੀ ਦੇ ਖਾਤਮੇ ਲਈ ਕੁੰਜੀ ਹੈ, ਹਾਲਾਂਕਿ ਮੌਜੂਦਾ ਸਮੇਂ ਵਿੱਚ ਉਦਯੋਗ ਸ਼ਹਿਰੀ ਖੇਤਰਾਂ ਵਿੱਚ ਕੇਂਦਰਿਤ ਹੈ ਕਿਉਂਕਿ ਉਦਯੋਗਾਂ ਦਾ ਵਿਕੇਂਦਰੀਕਰਣ ਵਿਕਾਸ ਦਰ ਨੂੰ ਵਧਾਉਣ ਲਈ ਲਾਜ਼ਮੀ ਹੈ| ਕਿਉਂਕਿ ਵਧ ਰਹੇ ਸ਼ਹਿਰੀਕਰਨ ਨਾਲ ਦਿੱਲੀ, ਮੁੰਬਈ, ਚੇਨਈ, ਕੋਲਕਾਤਾ ਅਤੇ ਹੋਰ ਸ਼ਹਿਰਾਂ ਵਿੱਚ ਗੰਭੀਰ ਸਮੱਸਿਆਵਾਂ ਪੈਦਾ ਹੋ ਰਹੀਆਂ ਹਨ। ਉਨ੍ਹਾਂ ਨੇ ਬੁਨਿਆਦੀ ਢਾਂਚੇ ਦੇ ਵਿਕਾਸ ਵਿੱਚ ਜਨਤਕ-ਨਿਵੇਸ਼ ਨੂੰ ਉਤਸ਼ਾਹਤ ਕਰਨ ਦੀ ਜ਼ਰੂਰਤ ’ਤੇ ਵੀ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਉਨ੍ਹਾਂ ਪ੍ਰੋਜੈਕਟਾਂ ਵਿੱਚ ਸਰਕਾਰ ਦੇ ਸਮਰਥਨ ਦਾ ਭਰੋਸਾ ਦਿੱਤਾ ਜੋ ਆਰਥਿਕ ਤੌਰ ’ਤੇ ਵਿਵਹਾਰਕ ਨਹੀਂ ਹਨ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਭਲਕੇ ਮੁੰਬਈ ਵਿੱਚ ਫਿਟ ਇੰਡੀਆ ਕੁਇਜ਼ 2022 ਦੇ ਰਾਜ ਪੱਧਰੀ ਜੇਤੂਆਂ ਨੂੰ ਸਨਮਾਨਿਤ ਕਰਨਗੇ
ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲਾ 23 ਜੁਲਾਈ, 2023 ਨੂੰ ਬਾਂਦਰਾ, ਮੁੰਬਈ ਵਿੱਚ ਬੀਕੇਸੀ ਵਿਖੇ ਦੂਜੇ ਫਿਟ ਇੰਡੀਆ ਕੁਇਜ਼ ਦੇ ਰਾਜ ਦੌਰ ਦੇ ਜੇਤੂਆਂ ਲਈ ਇੱਕ ਸਨਮਾਨ ਸਮਾਰੋਹ ਦੀ ਮੇਜ਼ਬਾਨੀ ਕਰੇਗਾ। ਇਸ ਸਮਾਰੋਹ ਵਿੱਚ ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਵੱਲੋਂ ਸ਼ਿਰਕਤ ਕੀਤੀ ਜਾਵੇਗੀ।
ਫਿਟ ਇੰਡੀਆ ਕੁਇਜ਼ 2022 ਦੇ ਰਾਜ ਪੱਧਰੀ ਜੇਤੂਆਂ ਨੂੰ ਐਤਵਾਰ ਨੂੰ ਸਮਾਰੋਹ ਵਿੱਚ ਸਨਮਾਨਿਤ ਕੀਤਾ ਜਾਵੇਗਾ। ਉਨ੍ਹਾਂ ਨੂੰ ਨਕਦ ਇਨਾਮ ਅਤੇ ਸਰਟੀਫਿਕੇਟ ਦੇ ਕੇ ਸਨਮਾਨਿਤ ਕੀਤਾ ਜਾਵੇਗਾ। ਫਿਟ ਇੰਡੀਆ ਕਵਿਜ਼ ਫਿਟ ਇੰਡੀਆ ਮੂਵਮੈਂਟ ਦਾ ਇੱਕ ਹਿੱਸਾ ਹੈ, ਜਿਸਦੀ ਸ਼ੁਰੂਆਤ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੁਆਰਾ 2019 ਵਿੱਚ ਕੀਤੀ ਗਈ ਸੀ। ਇਸ ਮੁਹਿੰਮ ਦਾ ਉਦੇਸ਼ ਭਾਰਤ ਨੂੰ ਇੱਕ ਫਿੱਟ ਅਤੇ ਸਿਹਤਮੰਦ ਰਾਸ਼ਟਰ ਬਣਾਉਣਾ ਹੈ।
ਫਿਟ ਇੰਡੀਆ ਕੁਇਜ਼ 2022 ਸਕੂਲਾਂ ਅਤੇ ਵਿਦਿਆਰਥੀਆਂ ਲਈ 3.25 ਕਰੋੜ ਰੁਪਏ ਦੇ ਨਕਦ ਇਨਾਮਾਂ ਨਾਲ ਖੇਡਾਂ ਅਤੇ ਤੰਦਰੁਸਤੀ 'ਤੇ ਭਾਰਤ ਦੀ ਸਭ ਤੋਂ ਵੱਡੀ ਕੁਇਜ਼ ਹੈ। ਸਕੂਲਾਂ ਲਈ ਫਿੱਟ ਇੰਡੀਆ ਨੈਸ਼ਨਲ ਫਿਟਨੈਸ ਅਤੇ ਸਪੋਰਟਸ ਕੁਇਜ਼ ਦਾ ਦੂਜਾ ਐਡੀਸ਼ਨ ਪਿਛਲੇ ਸਾਲ 29 ਅਗਸਤ ਨੂੰ ਰਾਸ਼ਟਰੀ ਖੇਡ ਦਿਵਸ ਦੀ ਪੂਰਵ ਸੰਧਿਆ 'ਤੇ ਕੇਂਦਰੀ ਯੁਵਾ ਮਾਮਲੇ ਤੇ ਖੇਡ ਅਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਅਤੇ ਰਾਜ ਮੰਤਰੀ ਯੁਵਾ ਮਾਮਲੇ ਤੇ ਖੇਡ ਅਤੇ ਗ੍ਰਹਿ ਮੰਤਰਾਲਾ ਸ਼੍ਰੀ ਨਿਸਿਤ ਪ੍ਰਮਾਣਿਕ ਦੁਆਰਾ ਕੇਂਦਰੀ ਸਿੱਖਿਆ ਅਤੇ ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰੀ, ਸ਼੍ਰੀ ਧਰਮੇਂਦਰ ਪ੍ਰਧਾਨ ਦੀ ਮੌਜੂਦਗੀ ਵਿੱਚ ਲਾਂਚ ਕੀਤਾ ਗਿਆ ਸੀ।
ਇਹ ਕੁਇਜ਼ ਭਾਰਤ ਦੇ ਸਮ੍ਰਿੱਧ ਖੇਡ ਇਤਿਹਾਸ, ਤੰਦਰੁਸਤੀ ਅਤੇ ਪੋਸ਼ਣ ਨਾਲ ਸਬੰਧਿਤ ਵਿਸ਼ਿਆਂ ਦੀ ਇੱਕ ਵਿਸ਼ਾਲ ਸ਼੍ਰੇਣੀ ਨੂੰ ਕਵਰ ਕਰਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਪੰਜ ਡੀਆਰਡੀਓ ਯੁਵਾ ਵਿਗਿਆਨੀ ਪ੍ਰਯੋਗਸ਼ਾਲਾਵਾਂ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ
ਰੱਖਿਆ ਖੇਤਰ ਵਿੱਚ ਸਵਦੇਸ਼ੀ ਖੋਜ ਸਮਰੱਥਾਵਾਂ ਨੂੰ ਹੁਲਾਰਾ ਦੇਣ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 2 ਜਨਵਰੀ, 2020 ਨੂੰ ਪੰਜ ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ  ਯੁਵਾ ਵਿਗਿਆਨੀ ਪ੍ਰਯੋਗਸ਼ਾਲਾਵਾਂ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ ।
ਇਹ ਆਯੋਜਨ ਬੈਂਗਲੁਰੂ ਵਿੱਚ ਡੀਆਰਡੀਓ ਦੇ ਐਰੋਨੌਟੀਕਲ ਡਿਵੈਲਪਮੈਂਟ ਇਸਟੈਬਲਿਸ਼ਮੈਂਟ ਵਿੱਚ ਆਯੋਜਿਤ ਕੀਤਾ ਜਾਵੇਗਾ । ਪ੍ਰਯੋਗਸ਼ਲਾਵਾਂ ਰਾਸ਼ਟਰ ਨੂੰ ਸਮਰਪਿਤ ਕਰਨ ਦੇ ਪ੍ਰਤੀਕ ਵਜੋਂ ਪ੍ਰਧਾਨ ਮੰਤਰੀ ਉੱਥੇ ਤਖ਼ਤੀ ਤੋਂ ਪਰਦਾ ਹਟਾਉਣਗੇ ਅਤੇ ਵਿਗਿਆਨੀਆਂ ਨੂੰ ਸੰਬੋਧਨ ਕਰਨਗੇ ।
ਡੀਆਰਡੀਓ ਇਸ ਅਵਸਰ ‘ਤੇ ਇੱਕ ਪ੍ਰਦਰਸ਼ਨੀ ਰਾਹੀਂ ਪ੍ਰਧਾਨ ਮੰਤਰੀ ਨੂੰ ਆਪਣੇ ਕੁਝ ਇਨੋਵੇਟਿਵ ਉਤਪਾਦ ਵੀ ਦਿਖਾਉਣਗੇ ।
ਕਰਨਾਟਕ ਦੇ ਮੁੱਖ ਮੰਤਰੀ ਬੀਐੱਸ ਯੇਦੀਯੁਰੱਪਾ ਅਤੇ ਡੀਆਰਡੀਓ ਦੇ ਚੇਅਰਮੈਨ ਡਾ. ਜੀ ਸਤੀਸ਼ ਰੇੱਡੀ ਵੀ ਇਸ ਅਵਸਰ ਉੱਤੇ ਹਾਜ਼ਰ ਰਹਿਣਗੇ ।
ਵਰਣਨਯੋਗ ਹੈ ਕਿ 2014 ਵਿੱਚ ਡੀਆਰਡੀਓ ਪੁਰਸਕਾਰ ਵੰਡਣ ਤੋਂ ਬਾਅਦ ਰੱਖਿਆ ਖੇਤਰ ਦੇ ਸੀਨੀਅਰ ਅਤੇ ਪ੍ਰਸਿੱਧ ਵਿਗਿਆਨੀਆਂ ਅਤੇ ਹਥਿਆਰਬੰਦ ਸੈਨਾਵਾਂ ਦੇ ਸੀਨੀਅਰ ਅਧਿਕਾਰੀਆਂ ਨੂੰ ਸੰਬੋਧਨ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਦੇਸ਼ ਵਿੱਚ ਡੀਆਰਡੀਓ ਦੀਆਂ ਘੱਟ ਤੋਂ ਘੱਟ ਪੰਜ ਦੀ ਕੇਵਲ 35 ਸਾਲ ਤੱਕ ਦੇ ਯੁਵਾ ਵਿਗਿਆਨੀਆਂ ਦੀਆਂ ਇਨੋਵੇਸ਼ਨਾਂ ਲਈ ਹੀ ਪਹਿਚਾਣ ਕੀਤੇ ਜਾਣ ਦਾ ਸੁਝਾਅ ਦਿੱਤਾ ਸੀ ।
ਉਸ ਅਵਸਰ ‘ਤੇ ਪ੍ਰਧਾਨ ਮੰਤਰੀ ਨੇ ਰੱਖਿਆ ਖੋਜ ਗਤੀਵਿਧੀਆਂ ਵਿੱਚ ਵੱਡੇ ਪੈਮਾਨੇ ‘ਤੇ ਨੌਜਵਾਨਾਂ ਨੂੰ ਸ਼ਾਮਲ ਕਰਨ ਦਾ ਸੱਦਾ ਦਿੱਤਾ ਸੀ ਤਾਕਿ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਇਸ ਖੇਤਰ ਵਿੱਚ ਗਲੋਬਲ ਟੈਕਨੋਲੋਜੀ ਦੀ ਹੋ ਰਹੀ ਪ੍ਰਗਤੀ ਨਾਲ ਭਾਰਤ ਕਦਮ ਮਿਲਾ ਕੇ ਚੱਲ ਰਿਹਾ ਹੈ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸੋਮਵਾਰ, 18 ਜਨਵਰੀ ਤੋਂ ਸੜਕ ਸੁਰੱਖਿਆ ਮਹੀਨੇ ਦਾ ਸ਼ੁਭਆਰੰਭ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਅਤੇ ਐੱਮਐੱਸਐੱਮਈ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਸੋਮਵਾਰ  ਨੂੰ ਨਵੀਂ ਦਿੱਲੀ ਵਿੱਚ ਸੜਕ ਸੁਰੱਖਿਆ ਮਹੀਨੇ ਦਾ ਸ਼ੁਭਅਰੰਭ ਕਰਨਗੇ । ਇਹ ਆਯੋਜਨ ਸਾਰੇ ਸੜਕ ਦੇ ਉਪਯੋਗਕਰਤਾਵਾਂ ਲਈ ਸੜਕਾਂ ਨੂੰ ਸੁਰੱਖਿਅਤ ਬਣਾਉਣ ਦੀ ਮੰਤਰਾਲੇ ਦੀ ਪ੍ਰਤਿਬੱਧਤਾ ਪੂਰਨ ਕਰਨ ਦੇ ਲਈ ਕੀਤਾ ਜਾ ਰਿਹਾ ਹੈ। ਇਸ ਪ੍ਰੋਗਰਾਮ ਨੂੰ ਦੇਸ਼ ਭਰ ਵਿੱਚ ਆਮ ਜਨਤਾ, ਖਾਸ ਤੌਰ 'ਤੇ ਨੌਜਵਾਨਾਂ ਵਿੱਚ ਸੜਕ ਸੁਰੱਖਿਆ ਨੂੰ ਬਿਹਤਰ ਕਰਨ ਲਈ ਜਾਗਰੂਕਤਾ ਫੈਲਾਉਣ ਦੇ ਉਦੇਸ਼ ਨਾਲ ਕੀਤਾ ਜਾ ਰਿਹਾ ਹੈ । ਨਾਲ ਹੀ ਇਸ ਦਾ ਉਦੇਸ਼ ਸਾਰੇ ਹਿੱਤਧਾਰਕਾਂ ਨੂੰ ਸੜਕ ਸੁਰੱਖਿਆ ਵਿੱਚ ਯੋਗਦਾਨ ਵਧਾਉਣ ਦਾ ਅਵਸਰ ਦੇਣਾ ਵੀ ਹੈ। ਇਸ ਮਹੀਨੇ ਦੌਰਾਨ ਸਕੂਲਾਂ ਅਤੇ ਕਾਲਜਾਂ ਦੇ ਨਾਲ - ਨਾਲ ਚਾਲਕਾਂ ਅਤੇ ਸੜਕ ਦਾ ਉਪਯੋਗ ਕਰਨ ਵਾਲੇ ਆਮ ਲੋਕਾਂ ਦੇ ਨਾਲ ਕਈ ਗਤੀਵਿਧੀਆਂ ਦਾ ਆਯੋਜਨ ਕੀਤਾ ਜਾਵੇਗਾ ਜਿਸ ਵਿੱਚ ਸੜਕ ਦੁਰਘਟਨਾ ਦੇ ਕਾਰਨਾਂ ਅਤੇ ਦੁਰਘਟਨਾਵਾਂ ਨੂੰ ਰੋਕਣ ਦੇ ਉਪਾਵਾਂ ਨੂੰ ਰੇਖਾਂਕਿਤ ਕੀਤਾ ਜਾਵੇਗਾ। ਇਨ੍ਹਾਂ ਗਤੀਵਿਧੀਆਂ ਵਿੱਚ ਸੜਕ ਸੁਰੱਖਿਆ ਨਾਲ ਜੁੜੇ ਬੈਨਰ, ਵਾਕਥੌਨ, ਨਿਰਦੇਸ਼ਕ ਸੰਕੇਤਕਾਂ ਅਤੇ ਛੋਟੀ ਪ੍ਰਚਾਰ ਪੁਸਤਕ ਪ੍ਰਦਰਸ਼ਿਤ ਕੀਤੀ ਜਾਵੇਗੀ। ਸੜਕ ਸੁਰੱਖਿਆ ਮਹੀਨੇ ਦੌਰਾਨ ਆਯੋਜਿਤ ਹੋਣ ਵਾਲੇ ਪ੍ਰੋਗਰਾਮਾਂ ਅਤੇ ਗਤੀਵਿਧੀਆਂ ਵਿੱਚ ਰਾਜ ਸਰਕਾਰਾਂ ਦੇ ਕਈ ਵਿਭਾਗ , ਟ੍ਰਾਂਸਪੋਰਟ ਵਿਭਾਗ , ਪੁਲਿਸ , ਪੀਡਬਲਯੂਡੀ , ਸਿਹਤ , ਸਿੱਖਿਆ , ਮਿਉਂਸਪਲ ਨਗਰ ਬਾਡੀਜ਼ ਦੇ ਨਾਲ - ਨਾਲ ਵਾਹਨ ਨਿਰਮਾਤਾ ਅਤੇ ਵਿਕਰੇਤਾ , ਟ੍ਰਾਂਸਪੋਰਟ ਸੰਗਠਨ , ਮੈਡੀਕਲ , ਪੀਐੱਸਯੂ , ਵਪਾਰਕ ਸੰਗਠਨ ਅਤੇ ਕਈ ਐੱਨਜੀਓ ਹਿੱਸਾ ਲੈ ਰਹੇ ਹਨ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 2001 ਦੇ ਸੰਸਦ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ 2001 ਦੇ ਸੰਸਦ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਅਸੀਂ 2001 ਵਿੱਚ ਇਸ ਦਿਨ ਆਪਣੀ ਸੰਸਦ ਉੱਤੇ ਹੋਏ ਕਾਇਰਤਾਪੂਰਨ ਹਮਲੇ ਨੂੰ ਕਦੇ ਨਹੀਂ ਭੁੱਲਾਂਗੇ। ਅਸੀਂ ਉਨ੍ਹਾਂ ਲੋਕਾਂ ਦੀ ਬੀਰਤਾ ਅਤੇ ਬਲੀਦਾਨ ਨੂੰ ਯਾਦ ਕਰਦੇ ਹਾਂ ਜਿਨ੍ਹਾਂ ਨੇ ਆਪਣੀ ਸੰਸਦ ਦੀ ਰੱਖਿਆ ਕਰਦੇ ਹੋਏ ਆਪਣੀਆਂ ਜਾਨਾਂ ਗੁਆਈਆਂ। ਭਾਰਤ ਹਮੇਸ਼ਾ ਉਨ੍ਹਾਂ ਦਾ ਸ਼ੁਕਰਗੁਜਾਰ ਰਹੇਗਾ।"
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਸਰਕਾਰ ਨੇ ਬਾਇਓਫਿਊਲ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਲਈ ਰਾਸ਼ਟਰੀ ਨੀਤੀ ਨੂੰ ਨੋਟੀਫਾਇਡ ਕੀਤਾ
2030 ਤੱਕ ਪੈਟਰੋਲ ਵਿੱਚ ਈਥੇਨੌਲ ਦੀ 20% ਅਤੇ ਡੀਜ਼ਲ ਵਿੱਚ ਬਾਇਓਡੀਜ਼ਲ ਦੇ 5% ਮਿਸ਼ਰਣ ਦਾ ਟੀਚਾ
ਬਾਇਓਫਿਊਲ ਸੈਕਟਰ ਵਿੱਚ ਤਕਨੀਕੀ ਵਿਕਾਸ ਲਈ ਕੀਤੀਆਂ ਗਤੀਵਿਧੀਆਂ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਰਾਜ ਮੰਤਰੀ, ਸ਼੍ਰੀ ਰਮੇਸ਼ਵਰ ਤੇਲੀ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦੱਸਿਆ ਕਿ ਸਰਕਾਰ ਨੇ ਦੇਸ਼ ਵਿੱਚ ਬਾਇਓਫਿਊਲ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਲਈ 04.06.2018 ਨੂੰ ਬਾਇਓਫਿਊਲ ’ਤੇ ਰਾਸ਼ਟਰੀ ਨੀਤੀ  - 2018 ਨੂੰ ਨੋਟੀਫਾਇਡ ਕੀਤਾ ਹੈ। ਐੱਨਪੀਬੀ ਨੇ 2030 ਤੱਕ ਪੈਟਰੋਲ ਵਿੱਚ ਈਥੇਨੌਲ ਦੇ 20% ਮਿਸ਼ਰਣ ਅਤੇ 2030 ਤੱਕ ਡੀਜ਼ਲ ਵਿੱਚ ਬਾਇਓਡੀਜ਼ਲ ਦੇ 5% ਮਿਸ਼ਰਣ ਦੇ ਸੰਕੇਤਕ ਟੀਚੇ ਦੀ ਕਲਪਨਾ ਕੀਤੀ ਹੈ।
ਬਾਇਓਫਿਊਲ ਸੈਕਟਰ ਵਿੱਚ ਤਕਨੀਕੀ ਵਿਕਾਸ ਲਈ ਕੀਤੀਆਂ ਗਈਆਂ ਕੁਝ ਗਤੀਵਿਧੀਆਂ ਹੇਠ ਲਿਖੇ ਅਨੁਸਾਰ ਹਨ:
ਬਾਇਓਟੈਕਨੋਲੋਜੀ ਵਿਭਾਗ ਵੱਖ-ਵੱਖ ਸਕੀਮਾਂ ਜਿਵੇਂ ਕਿ ਸੈਂਟਰ ਆਵ੍ ਐਕਸੀਲੈਂਸ, ਬਾਹਰੀ ਪ੍ਰੋਜੈਕਟਾਂ, ਫੈਲੋਸ਼ਿਪ ਸਕੀਮਾਂ ਅਤੇ ਅੰਤਰਰਾਸ਼ਟਰੀ ਸਹਿਯੋਗ ਰਾਹੀਂ ਬਾਇਓਫਿਊਲ ਖੇਤਰਾਂ ਵਿੱਚ ਨਵੀਨਤਾ ਖੋਜ, ਵਿਕਾਸ ਅਤੇ ਪ੍ਰਦਰਸ਼ਨ ਨੂੰ ਉਤਸ਼ਾਹਿਤ ਕਰ ਰਿਹਾ ਹੈ।
ਬਾਇਓਟੈਕਨੋਲੋਜੀ ਵਿਭਾਗ ਬਾਇਓਫਿਊਲ ਦੀ ਲਾਗਤ ਨੂੰ ਪ੍ਰਭਾਵਸ਼ਾਲੀ ਬਣਾ ਕੇ ਉਨ੍ਹਾਂ ਦੀ ਵਰਤੋਂ ਨੂੰ ਆਸਾਨ ਬਣਾਉਣ ਲਈ ਪ੍ਰੋਜੈਕਟਾਂ ਦਾ ਸਮਰਥਨ ਕਰ ਰਿਹਾ ਹੈ। ਗੁਜਰਾਤ ਵਿੱਚ, ਬਾਇਓਟੈਕਨੋਲੋਜੀ ਵਿਭਾਗ ਮਿਥੇਨ ਅਤੇ ਜੈਵਿਕ ਖਾਦ ਵਿੱਚ ਮਿਸ਼ਰਤ ਜੈਵਿਕ ਰਹਿੰਦ-ਖੂੰਹਦ ਨੂੰ ਬਦਲਣ ਲਈ ਸਾਫ਼ ਟੈਕਨੋਲੋਜੀ ਅਪਣਾ ਕੇ ਊਰਜਾ ਉਤਪਾਦਨ ਲਈ ਸਵੈ-ਟਿਕਾਊ ਮਾਡਲ ’ਤੇ ਇੱਕ ਪ੍ਰੋਜੈਕਟ ਲਾਗੂ ਕਰ ਰਿਹਾ ਹੈ।
ਬਾਇਓਐਨਰਜੀ ਦੇ ਖੇਤਰ ਵਿੱਚ ਬਾਇਓਟੈਕਨੋਲੋਜੀ ਵਿਭਾਗ ਦੇ ਨਾਲ ਆਈਓਸੀ ਆਰ ਐਂਡ ਡੀ ਦਾ ਸਹਿਯੋਗ।
ਬਾਇਓਮਾਸ ਫੀਡਸਟਾਕ ਜਿਵੇਂ ਕਿ ਝੋਨੇ ਦੀ ਪਰਾਲੀ, ਕਣਕ ਦੀ ਪਰਾਲੀ, ਬੈਗਾਸ ਆਦਿ ਦੀ ਵਰਤੋਂ ਕਰਦੇ ਹੋਏ ਏਕੀਕ੍ਰਿਤ 2ਜੀ ਈਥੇਨੌਲ ਐਨਜ਼ਾਈਮੈਟਿਕ ਟੈਕਨੋਲੋਜੀ ਦਾ ਵਿਕਾਸ।
ਬਾਇਓ-ਗੈਸ ਪੈਦਾ ਕਰਨ ਲਈ ਕੱਚੇ ਮਾਲ ਦੀ ਅਗਨੋਸਟਿਕ ਉੱਚ ਉਪਜ ਬਾਇਓ-ਮੀਥੇਨੇਸ਼ਨ ਟੈਕਨੋਲੋਜੀ ਦਾ ਵਿਕਾਸ ਅਤੇ ਸਫ਼ਲ ਡੈਮੋ।
ਬਾਇਓ-ਗੈਸ ਯੂਨਿਟਾਂ ਲਈ ਫੀਡ ਦੀ ਅੰਦਰ-ਅੰਦਰ ਤਿਆਰੀ ਲਈ ਖੇਤੀ ਰਹਿੰਦ-ਖੂੰਹਦ ਦੀ ਪ੍ਰੀ-ਟਰੀਟਮੈਂਟ ਟੈਕਨੋਲੋਜੀ ਦਾ ਵਿਕਾਸ।
ਵਾਤਾਵਰਣ ਦੀ ਗੁਣਵੱਤਾ ਵਿੱਚ ਸੁਧਾਰ ਕਰਦੇ ਹੋਏ ਬਾਇਓਮਾਸ ਚੁਣੌਤੀ ਨਾਲ ਨਜਿੱਠਣ ਲਈ ਬਾਇਓਮਾਸ ਤੋਂ ਫਿਊਲ ਸੈੱਲ ਗ੍ਰੇਡ ਹਾਈਡ੍ਰੋਜਨ ਪੈਦਾ ਕਰਨ ਲਈ ਟੈਕਨੋਲੋਜੀ ਦੇ ਵਿਕਾਸ ਲਈ ਆਈਆਈਐੱਸਸੀ, ਬੇਂਗਲੁਰੂ ਨਾਲ ਸਹਿਯੋਗੀ ਖੋਜ।
ਗੁਜਰਾਤ ਸਮੇਤ ਦੇਸ਼ ਵਿੱਚ ਬਾਇਓਫਿਊਲ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਲਈ ਸਰਕਾਰ ਦੁਆਰਾ ਚੁੱਕੇ ਗਏ ਉਪਾਵਾਂ ਵਿੱਚ ਗੰਨੇ ਅਤੇ ਅਨਾਜ  ਨੂੰ ਈਥੇਨੌਲ ਵਿੱਚ ਬਦਲਣ ਲਈ ਵਰਤਣ ਦੀ ਆਗਿਆ ਦੇਣਾ ਸ਼ਾਮਲ ਹੈ; ਈ.ਬੀ.ਪੀ. ਪ੍ਰੋਗਰਾਮ ਦੇ ਤਹਿਤ ਈਥੇਨੌਲ ਦੀ ਖਰੀਦ ਲਈ ਪ੍ਰਸ਼ਾਸਿਤ ਕੀਮਤ ਵਿਧੀ ਜਿਸ ਵਿੱਚ ਈਥਾਨੋਲ ਸਪਲਾਈ ਸਾਲ 2017 ਤੋਂ ਸਾਲ ਦਰ ਸਾਲ ਈਥੇਨੌਲ ਦੀ ਪੁਰਾਣੀ ਮਿਲ ਕੀਮਤ ਵਿੱਚ ਵਾਧਾ; ਈ.ਬੀ.ਪੀ ਅਤੇ ਬਾਇਓਡੀਜ਼ਲ ਮਿਸ਼ਰਣ ਪ੍ਰੋਗਰਾਮ ਲਈ ਈਥੇਨੌਲ ਅਤੇ ਬਾਇਓਡੀਜ਼ਲ ’ਤੇ ਜੀਐੱਸਟੀ ਦੀ ਦਰ ਨੂੰ ਕ੍ਰਮਵਾਰ 5% ਤੱਕ ਘਟਾ ਦਿੱਤਾ; ਈਥੇਨੌਲ ਦੀ ਮੁਫਤ ਆਵਾਜਾਈ ਲਈ ਉਦਯੋਗਾਂ  ਐਕਟ ਵਿੱਚ ਸੋਧ; ਦੇਸ਼ ਵਿੱਚ ਈਥੇਨੌਲ ਉਤਪਾਦਨ ਸਮਰੱਥਾ ਨੂੰ ਵਧਾਉਣ ਲਈ ਵਿਆਜ ਸਹਾਇਤਾ ਯੋਜਨਾ; ਈਥੇਨੌਲ ਦੀ ਖਰੀਦ ਲਈ 2ਜੀ ਰੂਟ ਖੋਲ੍ਹਿਆ; ਹਾਈ ਸਪੀਡ ਡੀਜ਼ਲ ਆਦਿ ਨਾਲ ਮਿਲਾਉਣ ਲਈ ਬਾਇਓ-ਡੀਜ਼ਲ  ਦੀ ਸਿੱਧੀ ਵਿਕਰੀ ਦੀ ਆਗਿਆ ਦੇਣਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਹੈਰਾਨੀ ਜਨਕ ਪਰਤ, ਜਿੱਥੇ ਸੂਰਜ ਦਾ ਅੰਦਰੂਨੀ ਰੋਟੇਸ਼ਨ ਪ੍ਰੋਫ਼ਾਈਲ ਬਦਲਦਾ ਹੈ, ਦੀ ਸਿਧਾਂਤਕ ਵਿਆਖਿਆ
ਲੰਮੇ ਸਮੇਂ ਤੋਂ ਇਹ ਗੱਲ ਪਤਾ ਸੀ ਕਿ ਸੂਰਜ ਦੀ ਭੂਮੱਧ–ਰੇਖਾ ਧਰੁਵਾਂ ਦੇ ਮੁਕਾਬਲੇ ਵਧੇਰੇ ਤੇਜ਼ੀ ਨਾਲ ਘੁੰਮਦੀ ਹੈ। ਉਂਝ, ਧੁਨੀ ਤਰੰਗ ਦੀ ਵਰਤੋਂ ਕਰਦਿਆਂ ਸੂਰਜ ਦੀ ਅੰਦਰੂਨੀ ਰੋਟੇਸ਼ਨ ਦੀ ਜਾਂਚ ਕਰਨ ਨਾਲ ਇੱਕ ਹੈਰਾਨੀ ਜਨਕ ਪਰਤ ਦਾ ਪਤਾ ਚੱਲਿਆ, ਜਿੱਥੇ ਸੂਰਜ ਦਾ ਰੋਟੇਸ਼ਨ ਪ੍ਰੋਫ਼ਾਈਲ ਬਹੁਤ ਤੇਜ਼ੀ ਨਾਲ ਬਦਲਦਾ ਹੈ। ਇਸ ਪਰਤ ਨੂੰ ਨੀਅਰ–ਸਰਫ਼ੇਸ ਸ਼ੀਅਰ ਲੇਅਰ  ਕਿਹਾ ਜਾਂਦਾ ਹੈ ਅਤੇ ਇਸ ਦੀ ਹੋਂਦ ਸੂਰਜ ਦੀ ਸਤ੍ਹਾ ਦੇ ਬਹੁਤ ਨੇੜੇ ਮੌਜੂਦ ਹੁੰਦੀ ਹੈ, ਜਿੱਥੇ ਐਂਗੁਲਰ ਵੇਲੋਸਿਟੀ ’ਚ ਬਾਹਰੀ ਤੌਰ ਉੱਤੇ ਕਮੀ ਹੁੰਦੀ ਹੈ।
ਇਸ ਪਰਤ ਦੀ ਵਿਆਖਿਆ ਲੰਮੇ ਸਮੇਂ ਤੱਕ ਜਾਂਚ ਤੋਂ ਬਾਅਦ ਭਾਰਤੀ ਖਗੋਲ–ਸ਼ਾਸਤਰੀਆਂ ਨੇ ਇਸ ਦੀ ਹੋਂਦ ਲਈ ਪਹਿਲੀ ਵਾਰ ਇੱਕ ਸਿਧਾਂਤਕ ਵਿਆਖਿਆ ਪਾਈ ਹੈ। NSSL ਨੂੰ ਸਮਝਣਾ ਸਨ–ਸਪੌਟ ਫ਼ਾਰਮੇਸ਼ਲ, ਸੋਲਰ ਚੱਕਰ ਜਿਹੀਆਂ ਸੂਰਜ ਮੰਡਲ ਦੀਆਂ ਘਟਨਾਵਾਂ ਦੇ ਅਧਿਐਨ ਲਈ ਅਹਿਮ ਹੈ ਅਤੇ ਇਹ ਹੋਰ ਤਾਰਾਂ ਵਿੱਚ ਵੀ ਅਜਿਹੀਆਂ ਹੀ ਘਟਨਾਵਾਂ ਨੂੰ ਸਮਝਣ ’ਚ ਸਹਾਇਕ ਹੋਵੇਗਾ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਅਧੀਨ ਇੱਕ ਖ਼ੁਦਮੁਖਤਿਆਰ ਸੰਸਥਾਨ ‘ਆਰਿਆਭੱਟ ਰਿਸਰਚ ਇੰਸਟੀਚਿਊਟ ਆੱਵ੍ ਆਬਜ਼ਰਵੇਸ਼ਨਲ ਸਾਇੰਸਜ਼’  ਦੇ ਖੋਜਕਾਰ ਬਿਭੂਤੀ ਕੁਮਾਰ ਝਾਅ ਨੇ ਬੈਂਗਲੁਰੂ ਸਥਿਤ ਭਾਰਤੀ ਵਿਗਿਆਨ ਸੰਸਥਾ ਦੇ ਸੀਨੀਅਰ ਵਿਗਿਆਨੀ ਪ੍ਰੋ. ਅਰਨਬ ਰਾਏ ਚੌਧਰੀ ਨਾਲ ਮਿਲ ਕੇ ਪਹਿਲੀ ਵਾਰ ਸੂਰਜ ਵਿੱਚ NSSL ਦੀ ਹੋਂਦ ਦੀ ਸਿਧਾਂਤਕ ਵਿਆਖਿਆ ਕੀਤੀ ਹੈ। ਇਹ ਖੋਜ–ਪੱਤਰ ਰਾਇਲ ਐਸਟ੍ਰੌਨੋਮੀਕਲ ਸੁਸਾਇਟੀ ਦੇ ਜਰਨਲ ‘ਮੰਥਲੀ ਨੋਟਿਸੇਜ਼’ ਵਿੱਚ ਪ੍ਰਕਾਸ਼ਿਤ ਹੋਇਆ ਹੈ।
ਆਪਣੇ ਅਧਿਐਨ ’ਚ ਉਨ੍ਹਾਂ ਨੇ ‘ਥਰਮਲ ਵਿੰਡ ਬੈਲੈਂਸ ਇਕੁਏਸ਼ਨ’ ਨਾਂਅ ਦੀ ਇੱਕ ਸਮੀਕਰਣ ਦੀ ਵਰਤੋਂ ਕੀਤੀ। ਇਹ ਵਿਆਖਿਆ ਕਰਦੀ ਹੈ ਕਿ ਕਿਵੇਂ ਸੂਰਜ ਦੇ ਧਰੁਵਾਂ ਤੇ ਭੂਮੱਧ ਰੇਖਾ, ਜਿਸ ਨੂੰ ‘ਥਰਮਲ ਵਿੰਡ ਟਰਮ’ ਕਹਿੰਦੇ ਹਨ, ਦੇ ਤਾਪਮਾਨ ’ਚ ਮਾਮੂਲੀ ਫ਼ਰਕ ਦਾ ਸੰਤੁਲਨ ਸੋਲਰ ਡਿਫ਼੍ਰੈਂਸ਼ੀਅਲ ਰੋਟੇਸ਼ਨ ਕਾਰਣ ਜਾਪਣ ਵਾਲੇ ਸੈਂਟ੍ਰੀਫ਼ਿਊਗਲ ਫ਼ੋਰਸ ਕਾਰਣ ਹੁੰਦਾ ਹੈ। ਜ਼ਿਆਦਾਤਰ ਵਿਗਿਆਨੀਆਂ ਦਾ ਮੰਨਣਾ ਹੈ ਕਿ ਇਹ ਸਥਿਤੀ ਕੇਵਲ ਸੂਰਜ ਦੇ ਅੰਦਰੂਨੀ ਹਿੱਸੇ ’ਚ ਹੀ ਹੁੰਦੀ ਹੈ ਅਤੇ ਇਹ ਸੂਰਜ ਦੀ ਸਤ੍ਹਾ ਦੇ ਨੇੜੇ ਨਹੀਂ ਹੁੰਦੀ। ਇਸ ਖੋਜ–ਪੱਤਰ ਵਿੱਚ ਲੇਖਕਾਂ ਨੇ ਪ੍ਰਦਰਸ਼ਿਤ ਕੀਤਾ ਹੈ ਕਿ ਇਹ ਧਾਰਨਾ ਅਸਲ ਵਿੱਚ ਸਤ੍ਹਾ ਦੇ ਨੇੜੇ ਵੀ ਹੁੰਦੀ ਹੈ।
ਉਨ੍ਹਾਂ ਨੋਟ ਕੀਤਾ ਕਿ ਜੇ ਸੂਰਜ ਦੀ ਸਤ੍ਹਾ ਦੇ ਨੇੜੇ ਇਹ ਸਥਿਤੀ ਸਹੀ ਹੈ, ਤਾਂ ਇਹ NSSL ਦੀ ਹੋਂਦ ਦੀ ਵਿਆਖਿਆ ਕਰ ਸਕਦੀ ਹੈ, ਜਿਸ ਦਾ ਅਨੁਮਾਨ ਹੇਲੀਓਸਿਜ਼ਮੋਲੌਜੀ ਆਧਾਰਤ ਆਬਜ਼ਰਵੇਸ਼ਨ ’ਚ ਲਾਇਆ ਜਾਂਦਾ ਹੈ।
ਚਿੱਤਰ: ਸੂਰਜ ਦੇ ਰੋਟੇਸ਼ਨਲ ਪ੍ਰੋਫ਼ਾਈਲ ਦੀ ਗਣਨਾ ਝਾਅ ਅਤੇ ਚੌਧਰੀ  ਵੱਲੋਂ ਦਿੱਤੇ ਗਏ ਸਿਧਾਂਤਕ ਮਾੱਡਲ ਦੇ ਆਧਾਰ ਉੱਤੇ ਕੀਤੀ ਗਈ। ਠੋਸ, ਕਾਲੀ ਅਤੇ ਡੈਸ਼ਡ ਲਾਲ ਰੇਖਾਵਾਂ ਕ੍ਰਮਵਾਰ ਮਾਡਲ ਅਤੇ ਆਬਜ਼ਰਵੇਸ਼ਨ ਉੱਤੇ ਆਧਾਰਤ ਐਂਗੁਲਰ ਰੋਟੇਸ਼ਨ ਦੀਆਂ ਰੂਪ–ਰੇਖਾਵਾਂ ਹਨ।
ਪ੍ਰਕਾਸ਼ਨ ਲਿੰਕ:
ArXiv: https://arxiv.org/abs/2105.14266
DOI: https://doi.org/10.1093/mnras/stab1717
ਹੋਰ ਜਾਣਕਾਰੀ ਲਈ ਬਿਭੂਤੀ ਕੁਮਾਰ ਝਾਅ  ਅਤੇ ਅਰਨਬ ਰਾਏ ਚੌਧਰੀ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਆਯੂਸ਼
ਆਯੁਸ਼ ਮੰਤਰਾਲਾ ਵਿਸ਼ਵ ਹੋਮਿਓਪੈਥੀ ਦਿਵਸ ’ਤੇ ਦੋ ਦਿਨਾਂ ਵਿਗਿਆਨਿਕ ਸੰਮੇਲਨ ਦਾ ਆਯੋਜਨ ਕੀਤਾ
ਆਯੁਸ਼ ਮੰਤਰਾਲਾ ਦੇ ਸਰਪ੍ਰਸਤੀ ਵਿੱਚ ਤਿੰਨ ਪ੍ਰਮੁੱਖ ਸੰਸਥਾਵਾਂ-ਕੇਂਦਰੀ ਹੋਮਿਓਪੈਥੀ ਖੋਜ ਕੌਂਸ਼ਲ, ਰਾਸ਼ਟਰੀ ਹੋਮਿਓਪੈਥੀ ਕਮਿਸ਼ਨ ਅਤੇ ਰਾਸ਼ਟਰੀ ਹੋਮਿਓਪੈਥੀ ਸੰਸਥਾਨ ਦੁਆਰਾ ਨਵੀਂ ਦਿੱਲੀ ਵਿੱਚ ਦੋ ਦਿਨਾਂ ਵਿਗਿਆਨਿਕ ਸੰਮੇਲਨ ਦਾ ਆਯੋਜਨ ਕੀਤਾ ਜਾ ਰਿਹਾ ਹੈ। ਇਹ ਆਯੋਜਨ ਵਿਸ਼ਵ ਹੋਮਿਓਪੈਥੀ ਦਿਵਸ  ਦੇ ਅਵਸਰ ’ਤੇ 09 ਅਤੇ 10 ਅਪ੍ਰੈਲ, 2022 ਨੂੰ ਨਵੀਂ ਦਿੱਲੀ ਦੇ ਭਾਰਤਰਤਨ ਸੀ. ਸੁਬ੍ਰਮਣਯਮਈ ਐਡੀਟੋਰੀਅਮ ਵਿੱਚ ਹੋਵੇਗਾ। ਵਿਸ਼ਵ ਹੋਮਿਓਪੈਥੀ ਦਿਵਸ, ਹੋਮਿਓਪੈਥੀ ਦੇ ਸੰਸਥਾਪਕ ਡਾ. ਕ੍ਰਿਸ਼ੀਚਅਨ ਫ੍ਰੈਡਰਿਕ ਸੈਮੂਅਲ ਹੈਨੇਮਨ ਦੀ ਜਯੰਤੀ ’ਤੇ ਮਨਾਇਆ ਜਾਂਦਾ ਹੈ। ਇਸ ਵਾਰ ਉਨ੍ਹਾਂ ਦੀ 276ਵੀਂ ਜਯੰਤੀ ਹੈ। ਇਸ ਵਿਗਿਆਨਿਕ ਸੰਮੇਲਨ ਦੀ ਵਿਸ਼ਾਵਸਤੂ “ਹੋਮਿਓਪੈਥੀ ਪੀਪਲਸ ਚੁਆਇਸ ਫਾਰ ਵੈੱਲਨੈੱਸ”  ਹੈ।
9 ਅਪ੍ਰੈਲ, 2022 ਨੂੰ ਵਿਗਿਆਨਿਕ ਸੰਮੇਲਨ ਦਾ ਉਦਘਾਟਨ ਕੇਂਦਰੀ ਆਯੁਸ਼, ਪੋਰਟ, ਸ਼ਿਪਿੰਗ ਅਤੇ ਜਲਮਾਰਗ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ, ਆਯੁਸ਼ ਰਾਜਮੰਤਰੀ ਡਾ. ਮਹੇਂਦਰਭਾਈ ਮੁੰਜਪਰਾ ਦੇ ਨਾਲ ਕਰਨਗੇ। ਸੰਮੇਲਨ ਵਿੱਚ ਹਿੱਸਾ ਲੇਣ ਵਾਲੇ ਪ੍ਰਤੀਭਾਗੀਆਂ ਵਿੱਚ ਹੋਮਿਓਪੈਥੀ ਖੋਜਕਾਰਾਂ, ਹੋਮਿਓਪੈਥੀ ਸੰਬੰਧੀ ਵਿਭਿੰਨ ਵਿਸ਼ਿਆਂ ਦੇ ਵਿਗਿਆਨਿਕ, ਹੋਮਿਓਪੈਥੀ ਡਾਕਟਰ, ਵਿਦਿਆਰਥੀ, ਉੱਦਮੀ ਅਤੇ ਵਿਭਿੰਨ ਹੋਮਿਓਪੈਥਿਕ ਸੰਘਾਂ ਦੇ ਪ੍ਰਤੀਨਿਧੀ ਸ਼ਾਮਿਲ ਹਨ।
ਇਸ ਸੰਮੇਲਨ ਵਿੱਚ ਹੁਣ ਤੱਕ ਦੇ ਸਫ਼ਰ, ਹੋਮਿਓਪੈਥੀ ਦੇ ਖੇਤਰ ਵਿੱਚ ਮਿਲੀਆਂ ਉਪਲਬਧੀਆਂ ਅਤੇ ਹੋਮਿਓਪੈਥੀ ਦੇ ਵਿਕਾਸ ਦੇ ਲਈ ਭਾਵੀ ਰਣਨੀਤੀ ਬਣਾਉਣ ਅਤੇ ਉਨ੍ਹਾਂ ਦੀ ਸਮੀਖਿਆ ਕਰਨ ਦਾ ਅਵਸਰ ਮਿਲੇਗਾ। ਇਸ ਸਮੇਂ ਹੋਮਿਓਪੈਥੀ ਦੇ ਪ੍ਰਮੁੱਖ ਹਿਤਧਾਰਕਾਂ ਦੇ ਦਰਮਿਆਨ ਸੰਵਾਦ ਸ਼ੁਰੂ ਕਰਨ ਦੀ ਜ਼ਰੂਰਤ ਹੈ, ਤਾਕਿ ਕਲੀਨਿਕਲ ਖੋਜ ਸੂਚਨਾਤੰਤਰ, ਕਲੀਨਿਕਲ ਖੋਜ ਵਿੱਚ ਅੰਕੜਿਆਂ ਵਿੱਚ ਮਾਨਕਾਂ, ਨੀਤੀਗਤ ਮੁੱਦਿਆਂ, ਸਿੱਖਿਆ ਮਿਆਰਾਂ ਅਤੇ ਟ੍ਰੇਨਿੰਗ ਸੰਬੰਧੀ ਸੰਸਾਧਨਾਂ ਦਾ ਜਾਇਜ਼ਾ ਲਿਆ ਜਾ ਸਕੇ ਅਤੇ ਮੁੱਦਿਆਂ ਦਾ ਸਮਾਧਾਨ ਕੀਤਾ ਜਾ ਸਕੇ। ਉਪਚਾਰਾਤਮਕ ਸੁਵਿਧਾ ਸਪਲਾਈ ਅਤੇ ਖੋਜ ਨੂੰ ਇਕੱਠੇ ਮਿਲ ਕੇ ਟੈਕਨੋਲੋਜੀ ਵਿੱਚ ਤੇਜ਼ੀ ਨਾਲ ਹੋਣ ਵਾਲੇ ਇਨੋਵੇਸ਼ਨ ਨਾਲ ਤਾਲਮੇਲ ਬੈਠਾਇਆ ਜਾ ਸਕੇਗਾ ਜੋ ਆਲਮੀ ਸਿਹਤ ਸੁਵਿਧਾ ਸਪਲਾਈ ਵਿੱਚ ਬਦਲਦੇ ਪੈਮਾਨਿਆਂ ਦੇ ਅਨੁਰੂਪ ਹਨ। ਹੋਮਿਓਪੈਥੀ ਨੰ ਏਕੀਕ੍ਰਿਤ ਸਿਹਤ ਸੁਵਿਧਾ ਵਿੱਚ ਪ੍ਰਭਾਵਸ਼ਾਲੀ ਅਤੇ ਸਮਰੱਥ ਅੰਗ ਦੇ ਰੂਪ ਵਿੱਚ ਸ਼ਾਮਲ ਕਰਨਾ ਲਾਜ਼ਮੀ ਹੋ ਗਿਆ ਹੈ, ਜਿਸ ਦੇ ਲਈ ਰਣਨੀਤੀਆਂ ਦੀ ਪਹਿਚਾਣ ਅਤੇ ਉਨ੍ਹਾਂ ’ਤੇ ਕੰਮ ਕਰਨਾ ਜ਼ਰੂਰੀ ਹੈ।
ਇਸ ਵਿਗਿਆਨਿਕ ਸੰਮੇਲਨ ਦੇ ਦੌਰਾਨ ਜੋ ਚਰਚਾ ਹੋਵੇਗੀ, ਉਸ ਦਾ ਲਕਸ਼ ਹੋਵੇਗਾ ਕਿ ਆਮ ਜਨ ਵਿੱਚ ਹੋਮਿਓਪੈਥੀ ਦੀ ਮਨਜ਼ੂਰੀ ਵਧਾਈ ਜਾਵੇ ਅਤੇ ਲੋਕਾਂ ਦੇ ਆਰੋਗਯ ਦੇ ਮੱਦੇਨਜ਼ਰ ਹੋਮਿਓਪੈਥੀ ਨੂੰ ਪਹਿਲੇ ਵਿਕਲਪ ਦੇ ਤੌਰ ’ਤੇ ਅਪਣਾਉਣ ਦੀ ਦਿਸ਼ਾ ਵਿੱਚ ਭਾਵੀ ਰੋਡਮੈਪ ਤਿਆਰ ਕੀਤਾ ਜਾਵੇ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਕੈਬਨਿਟ ਨੇ ਮਾਲਦੀਵ ਦੇ ਨਿਆਂਇਕ ਸੇਵਾ ਕਮਿਸ਼ਨ ਨਾਲ ਨਿਆਂਇਕ ਸਹਿਯੋਗ ਦੇ ਖੇਤਰ ਵਿੱਚ ਸਹਿਮਤੀ ਪੱਤਰ 'ਤੇ ਦਸਤਖਤ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਭਾਰਤ ਅਤੇ ਮਾਲਦੀਵ ਗਣਰਾਜ ਦੇ ਨਿਆਂਇਕ ਸੇਵਾ ਕਮਿਸ਼ਨ ਦਰਮਿਆਨ ਨਿਆਂਇਕ ਸਹਿਯੋਗ ਦੇ ਖੇਤਰ ਵਿੱਚ ਸਹਿਮਤੀ ਪੱਤਰ  ‘ਤੇ ਦਸਤਖਤ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਨਿਆਂਇਕ ਸਹਿਯੋਗ ਦੇ ਖੇਤਰ ਵਿੱਚ ਭਾਰਤ ਅਤੇ ਹੋਰਨਾਂ ਦੇਸ਼ਾਂ ਦਰਮਿਆਨ ਇਹ ਅੱਠਵਾਂ ਐੱਮਓਯੂ ਹੈ।
ਇਹ ਐੱਮਓਯੂ ਅਦਾਲਤੀ ਡਿਜੀਟਾਈਜ਼ੇਸ਼ਨ ਲਈ ਸੂਚਨਾ ਟੈਕਨੋਲੋਜੀ ਦੇ ਲਾਭਾਂ ਨੂੰ ਵਰਤਣ ਲਈ ਇੱਕ ਪਲੈਟਫਾਰਮ ਪ੍ਰਦਾਨ ਕਰੇਗਾ ਅਤੇ ਦੋਵਾਂ ਦੇਸ਼ਾਂ ਵਿੱਚ ਆਈਟੀ ਕੰਪਨੀਆਂ ਅਤੇ ਸਟਾਰਟ-ਅੱਪਸ ਲਈ ਇੱਕ ਸੰਭਾਵੀ ਵਿਕਾਸ ਖੇਤਰ ਹੋ ਸਕਦਾ ਹੈ।
ਹਾਲ ਹੀ ਦੇ ਵਰ੍ਹਿਆਂ ਦੌਰਾਨ, ਭਾਰਤ ਅਤੇ ਮਾਲਦੀਵ ਦਰਮਿਆਨ ਨਜ਼ਦੀਕੀ ਸਬੰਧ ਬਹੁ-ਆਯਾਮੀ ਤੌਰ 'ਤੇ ਗੂੜ੍ਹੇ ਹੋਏ ਹਨ। ਕਾਨੂੰਨ ਅਤੇ ਨਿਆਂ ਦੇ ਖੇਤਰ ਵਿੱਚ ਸਹਿਯੋਗ 'ਤੇ ਇਸ ਸਹਿਮਤੀ ਪੱਤਰ 'ਤੇ ਦਸਤਖਤ ਹੋਣ ਨਾਲ ਦੋਵਾਂ ਦੇਸ਼ਾਂ ਦਰਮਿਆਨ ਚੰਗੇ ਸਬੰਧਾਂ ਨੂੰ ਹੋਰ ਹੁਲਾਰਾ ਮਿਲੇਗਾ। ਇਹ ਨਾ ਸਿਰਫ਼ ਦੋਵਾਂ ਦੇਸ਼ਾਂ ਦਰਮਿਆਨ ਨਿਆਂਇਕ ਅਤੇ ਹੋਰ ਕਾਨੂੰਨੀ ਖੇਤਰਾਂ ਵਿੱਚ ਜਾਣਕਾਰੀ ਅਤੇ ਟੈਕਨੋਲੋਜੀ ਦੇ ਆਦਾਨ-ਪ੍ਰਦਾਨ ਨੂੰ ਸਮਰੱਥ ਬਣਾਏਗਾ ਬਲਕਿ "ਗੁਆਂਢੀ ਪਹਿਲਾਂ" ਨੀਤੀ ਦੇ ਉਦੇਸ਼ਾਂ ਨੂੰ ਵੀ ਅੱਗੇ ਵਧਾਏਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 25 ਜੁਲਾਈ ਨੂੰ ਮਰਹੂਮ ਸ਼੍ਰੀ ਹਰਮੋਹਨ ਸਿੰਘ ਯਾਦਵ ਦੀ 10ਵੀਂ ਬਰਸੀ ਮੌਕੇ ਪ੍ਰੋਗਰਾਮ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਮਰਹੂਮ ਸ਼੍ਰੀ ਹਰਮੋਹਨ ਸਿੰਘ ਯਾਦਵ ਦੀ 10ਵੀਂ ਬਰਸੀ ਮੌਕੇ 25 ਜੁਲਾਈ, 2022 ਨੂੰ ਸ਼ਾਮ 4:30 ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਇੱਕ ਪ੍ਰੋਗਰਾਮ ਨੂੰ ਸੰਬੋਧਨ ਕਰਨਗੇ।
ਸ਼੍ਰੀ ਹਰਮੋਹਨ ਸਿੰਘ ਯਾਦਵ , ਯਾਦਵ ਭਾਈਚਾਰੇ ਦੀ ਇੱਕ ਵੱਡੀ ਸਖਸ਼ੀਅਤ ਅਤੇ ਨੇਤਾ ਸਨ। ਇਸ ਪ੍ਰੋਗਰਾਮ ਵਿੱਚ ਪ੍ਰਧਾਨ ਮੰਤਰੀ ਦੀ ਸ਼ਮੂਲੀਅਤ ਕਿਸਾਨਾਂ, ਪਿਛੜੇ ਵਰਗਾਂ ਅਤੇ ਸਮਾਜ ਦੇ ਹੋਰ ਵਰਗਾਂ ਲਈ ਮਰਹੂਮ ਨੇਤਾ ਦੇ ਯੋਗਦਾਨ ਨੂੰ ਮਾਨਤਾ ਦੇਣ ਲਈ ਹੈ।
ਸ਼੍ਰੀ ਹਰਮੋਹਨ ਸਿੰਘ ਯਾਦਵ ਲੰਬੇ ਸਮੇਂ ਤੱਕ ਰਾਜਨੀਤੀ ਵਿੱਚ ਸਰਗਰਮ ਰਹੇ ਅਤੇ ਐੱਮਐੱਲਸੀ, ਐੱਮਐੱਲਏ, ਰਾਜ ਸਭਾ ਦੇ ਮੈਂਬਰ ਅਤੇ 'ਅਖਿਲ ਭਾਰਤੀ ਯਾਦਵ ਮਹਾਸਭਾ' ਦੇ ਚੇਅਰਮੈਨ ਵਜੋਂ ਵੱਖ-ਵੱਖ ਅਹੁਦਿਆਂ 'ਤੇ ਸੇਵਾ ਨਿਭਾਈ। ਉਨ੍ਹਾਂ ਆਪਣੇ ਪੁੱਤਰ ਸ਼੍ਰੀ ਸੁਖਰਾਮ ਸਿੰਘ ਦੀ ਮਦਦ ਨਾਲ ਕਾਨਪੁਰ ਅਤੇ ਇਸ ਦੇ ਆਲ਼ੇ-ਦੁਆਲ਼ੇ ਬਹੁਤ ਸਾਰੀਆਂ ਵਿੱਦਿਅਕ ਸੰਸਥਾਵਾਂ ਦੀ ਸਥਾਪਨਾ ਵਿੱਚ ਵੀ ਮਹੱਤਵਪੂਰਨ ਭੂਮਿਕਾ ਨਿਭਾਈ ਸੀ।
ਸ਼੍ਰੀ ਹਰਮੋਹਨ ਸਿੰਘ ਯਾਦਵ ਨੂੰ 1991 ਵਿੱਚ 1984 ਦੇ ਸਿੱਖ ਵਿਰੋਧੀ ਦੰਗਿਆਂ ਦੌਰਾਨ ਕਈ ਸਿੱਖਾਂ ਦੀਆਂ ਜਾਨਾਂ ਬਚਾਉਣ ਵਿੱਚ ਬਹਾਦਰੀ ਦਿਖਾਉਣ ਲਈ ਸ਼ੌਰਯ ਚੱਕਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਤਮਾ ਗਾਂਧੀ ਦੀ ਜਯੰਤੀ 'ਤੇ ਰਾਜਘਾਟ ਵਿਖੇ ਉਨ੍ਹਾਂ ਨੂੰ ਸ਼ਰਧਾ ਸੁਮਨ ਅਰਪਿਤ ਕੀਤੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਮਹਾਤਮਾ ਗਾਂਧੀ ਦੀ ਜਯੰਤੀ 'ਤੇ ਰਾਜਘਾਟ 'ਤੇ ਉਨ੍ਹਾਂ ਨੂੰ ਸ਼ਰਧਾ ਸੁਮਨ ਅਰਪਿਤ ਕੀਤੇ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਰਾਜਘਾਟ 'ਤੇ ਮਹਾਤਮਾ ਗਾਂਧੀ ਨੂੰ ਸ਼ਰਧਾ ਸੁਮਨ ਅਰਪਿਤ ਕੀਤੇ। ਉਨ੍ਹਾਂ ਦੇ ਆਦਰਸ਼ ਪੂਰੇ ਵਿਸ਼ਵ ਵਿੱਚ ਗੂੰਜਦੇ ਹਨ ਅਤੇ ਉਨ੍ਹਾਂ ਦੇ ਵਿਚਾਰਾਂ ਨੇ ਕਰੋੜਾਂ ਲੋਕਾਂ ਨੂੰ ਸ਼ਕਤੀ ਪ੍ਰਦਾਨ ਕੀਤੀ ਹੈ। #GandhiJayanti"